হার্টল্যান্ড রেসলিং অ্যাসোসিয়েশন

হার্টল্যান্ড রেসলিং এসোসিয়েশন (সংক্ষেপঃ এইচডাব্লিউএ) মার্কিন যুক্তরাষ্ট্রের ওহাইয়ো অঙ্গরাজ্যের সিনসিনাটি শহর কেন্দ্রিক একটি লুপ্ত স্বাধীন পেশাদারি কুস্তি সংস্থা। ১৯৯০ ও ২০০০-এর দশকে সংস্থাটি পেশাদারি কুস্তির শক্তিশালী প্রতিষ্ঠান ডাব্লিউসিডাব্লিউ ও ডাব্লিউডাব্লিউই'র কুস্তিগিরদের প্রশিক্ষণ ও মেধা উন্নয়নের জন্য সহায়ক সংস্থা হিসেবে কাজ করতো। প্রতিষ্ঠানটি ২০০৫ সালে হার্লি রেস, রিকি স্টিমবোট ও লেস থ্যাচার রচিত দ্য প্রফেশনাল রেসলারস ওয়ার্ক আউট এন্ড ইন্সট্রাকশনাল গাইড বইয়ে সেরা স্বাধীন কুস্তি সংস্থার তালিকায় স্থান পায়। ১৯৯৬ সালে বার্ডি লাবের ও লেস থ্যাচার তাদের পেশাদারি কুস্তি স্কুল মেইন ইভেন্ট প্রো রেসলিং ক্যাম্প-এর সহায়তায় হার্টল্যান্ড রেসলিং এসোসিয়েশন(এইচডাব্লিউএ) প্রতিষ্ঠা করেন। স্বাধীন কুস্তি সংস্থা হিসেবে ১৯৯৮ সালে প্রথমবার তাদের বার্ষিক প্রতিযোগিতা ব্রায়ান পিলম্যান মেমরিয়াল শো আয়োজন করে। এইচডাব্লিউএ ১৯৯০ দশকে ডাব্লিউসিডাব্লিউ ও ২০০১-২০০২ সালে ডাব্লিউডাব্লিউই-এর কুস্তিগিরদের প্রশিক্ষণ ও মেধা উন্নয়নের সহায়ক সংস্থা ছিল। ডাব্লিউডাব্লিউই বাজেট কর্তনের কারণে ২০০২ সালের পর সংস্থাটিকে আর্থিক সহায়তা দেয়া বন্ধ করে ও কর্মসম্পর্কের ইতি ঘটায়। এমটিভি তাদের ট্রু লাইফ ধারাবাহিক অনুষ্ঠানের "ট্রু লাইফঃ আই এম এ প্রো রেসলার" পর্বে এইচডাব্লিউএ-এর কর্মকাণ্ড দেখিয়েছে। হার্টল্যান্ড রেসলিং এসোসিয়েশন(এইচডাব্লিউএ) সিনসিনাটি ভিত্তিক দ্য সিডাব্লিউ ও আমেরিকা ওয়ান টেলিভিশন চ্যানেলের জন্য "এড্রেনালাইন" শিরোনামের একটি সাপ্তাহিক অনুষ্ঠান প্রযোজনা করতো। কডি হক এইচডাব্লিউএ'র বৃহৎঅংশের মালিক ছিলেন। ২০০৭ সালের আগস্টে কডি হক এইচডাব্লিউএ ছেড়ে গিয়ে ইগো প্রো রেসলিং নামে পৃথক কুস্তি সংস্থা প্রতিষ্ঠা করেন। কডি হক চলে যাওয়ার পরেও এইচডাব্লিউএ কুস্তি প্রদর্শনী আয়োজন চালিয়ে যায় এবং পুরো ২০০৮ এইচডাব্লিএ এড্রেনালাইন-এর নতুন নতুন পর্ব প্রযোজনা করে। ২০০৮ সালের সেপ্টেম্বর হতে সংস্থাটি ওহাইয়োর মিডলটাউনের সোর্গ অপেরা হাউজে কুস্তি প্রদর্শনী শুরু করে। সংক্ষিপ্ত বিরতির পর সংস্থাটি ২০১১ সালের ৩১ মে হতে ওহাইয়োর হেমিল্টনের গ্রেট মায়ামি ইভেন্ট সেন্টারে সপ্তাহের প্রতি মঙ্গলবার কুস্তি প্রদর্শনী করত। মঙ্গলবারের প্রদর্শনীটি তাদের টেলিভিশন অনুষ্ঠান "এড্রেনালাইন" শিরোনামে অনুষ্ঠিত হতো। এছাড়াও সংস্থাটি অহাইয়োর নরউড ও হ্যামিলটনে সপ্তাহান্তে(শনি ও রবিবার) নিয়মিত কুস্তি প্রদর্শনী করতো। সাপ্তাহিক অনুষ্ঠানের পাশাপাশি সংস্থাটি ইন্টারনেটে প্রচারযোগ্য 'অনলাইন পে-পার-ভিউ(বাংলাঃ দর্শন প্রতি মূল্যশোধ)' অনুষ্ঠানও প্রযোজনা করেছিল। ২০০৬ হতে ২০০৭ সময়কালে সংস্থাটি তিনটি 'পে-পার-ভিউ'র আয়োজন করেছিল। ২০১৪ সালে হার্টল্যান্ড রেসলিং এসোসিয়েশনের তৎকালীন মালিক ব্র্যান্ডন চার্লস সংস্থাটির সকল কার্যক্রম ২০১৫ সালের মধ্যে ওহাইয়ো হতে জর্জিয়াতে স্থানান্তরের ঘোষণা দেন।২০১৫ সালের মে মাসে সংস্থাটি সর্বশেষ কুস্তি প্রদর্শনী করে। একই বছর জুন মাসে ফিলিপ স্ট্যাম্পার সংস্থাটি কিনে নেন। এরপর সংস্থাটির বিলুপ্তি ঘটে। সংস্থাটির প্রাক্তন কুস্তিগিরদের মাঝে মাইক স্যান্ডারস, শ্যানন মুর, ভিক্টোরিয়া, হার্ডি বয়েজ (ম্যাট ও জেফ হার্ডি), চার্লি হাস ও রাস হাস, ডাব্লিউসিডাব্লিউ'র বিল ডিমোট এবং এলিক্স স্কিপার উল্লেখযোগ্য ও স্বনামধন্য। এছাড়াও নাইজেল ম্যাকগিনেস, বি জে হোয়াটমার, ম্যাট স্ট্রাইকার, কোডি হক, শার্ক বয় ও চ্যাড কয়লারের মত স্বাধীন পেশাদার কুস্তিগিররা এইচডাব্লিউএ-এর প্রাক্তন প্রশিক্ষিত খেলোয়াড়। Harley Race, Ricky Steamboat, and Les Thatcher. The Professional Wrestlers' Workout & Instructional Guide. Champaigne, Illinois: Sports Publishing LLC, 2005. (pg. 6) আইএসবিএন ১-৫৮২৬১-৯৪৭-৬ "Les Thatcher Bio"। LesThatcher.com। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৮।  HWA (২০০৩-০২-১১)। "Heartland Wrestling Association"। hwaonline.com। ২০০৭-১২-০৩ তারিখে মূল থেকে আর্কাইভ করা। সংগ্রহের তারিখ ২০০৭-১২-১০।  HWA (২০১৫-০৬-২০)। "Heartland Wrestling Association Facebook"। facebook.com। সংগ্রহের তারিখ ২০১৫-০৬-২০।  Speer, Phil (২০০৩-০২-১১)। "EPWT Training Camp Testimonials"। WWE.com। ২০০৭-০১-২৩ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৮।  Hardy, Matt and Jeff Hardy. The Hardy Boyz: Exist 2 Inspire. New York: HarperCollins Publishers, 2003. (pg. 7) আইএসবিএন ০-০৬-০৫২১৫৪-৬ "Much To Celebrate For Victoria On Her Birthday"। ২০০৭-০৪-১২ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৮।  Lacroix, C. (২০০৫-০৩-১০)। "Primetime has reached the big time"। Canadian Online Explorer। সংগ্রহের তারিখ ২০০৭-০২-২২। [স্থায়ীভাবে অকার্যকর সংযোগ] Horie, Masanori (১৯৯৯-০২-২২)। "View from the Rising Sun"। ২০০৫-০৭-১২ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৮।  পেশাদারি কুস্তি প্রবেশদ্বার